ওয়েব সংবাদ:‌ ভিসার মেয়াদ পেরিয়ে গেলেও এখনও মার্কিন যুক্তরাষ্ট্রে বসবাস করছেন, এমন ভারতীয়ের সংখ্যা ২১ হাজার। এমনটাই জানাল আমেরিকার স্বরাষ্ট্র নিরাপত্তা দপ্তরের বার্ষিক। তাঁদের পরিসংখ্যান অনুযায়ী ২০১৭ সালে মোট ১০ লক্ষ ভারতীয় মার্কিন যুক্তরাষ্ট্রে গিয়েছিলেন। এঁদের হয় বি–১ ভিসা ছিল, নয় তো বি–২ ভিসা। মেয়াদ শেষ হওয়ার পরে দেশে ফিরেছেন ১,৭০৮ জন ভারতীয়। ভিসার মেয়াদ বাড়িয়ে থেকে গিয়েছেন ১৪, ২০৪ জন। কিন্তু ১২, ৪৯৮ জন ভারতীয়ের দেশ ছেড়ে যাওয়ার কোনও তথ্যপ্রমাণ পাওয়া যায়নি। শুধু তাই নয়, মার্কিন স্বরাষ্ট্র নিরাপত্তা দফতরের হিসেব অনুযায়ী যে দশটি দেশের নাগরিকরা আমেরিকায় সবচেয়ে বেশি সংখ্যায় বসবাস করছেন, তার শীর্ষেই রয়েছে ভারতের নাম। এদিকে ২০১৭ সালে পড়াশোনা ও গবেষণার জন্য মার্কিন যুক্তরাষ্ট্রে গিয়েছিলেন প্রায় ১২৭,৪৩৫ জন ভারতীয়।